Kails Maklahlens

Kails Merits Maklahlens (, dzimis ) ir ASV aktieris. Vislabāk pazīstams par Deila Kūpera lomu televīzijas seriālā "Tvinpīka" (1990—1991, 2017) un filmā "Tvinpīka: Caur uguni" (1992). Par šo lomu seriālā ir saņēmis Zelta globusa balvu. Ir filmējies arī divās Deivida Linča filmās: "Kāpa" (1984) un "Zilais samts" (1986). Atveidojis Reja Manzareka lomu filmā The Doors (1991) un ieskaņojis lomu animācijas filmā "Prāta spēles" (2015) un turpinājumā "Prāta spēles 2" (2024). Citas pazīstamākās lomas ir filmās The Hidden (1987), "Šova meičas" (Showgirls, 1995), "Māja ar pulksteni sienās" (2018), Giant Little Ones (2018), High Flying Bird (2019), "Kapone" (Capone, 2020), "Tesla" (Tesla, 2020), Confess, Fletch (2022) un "Slepenā zīme" (2024). Maklahlens ir piedalījies tādos seriālos kā "Sekss un lielpilsēta" (Sex and the City 2000—2002), "Bīstamās mājsaimnieces" (2006—2012), "Kā es satiku jūsu māti" (2010—2014), Portlandia (2011—2018) un "Drošības aģenti V.A.I.R.O.G.S" (2014—2015). Seriālā "Pāri Atlantijas okeānam" (Atlantic Crossing, 2020) tēlojis ASV prezidentu Franklinu Rūzveltu.

 Ārējās saites 

Kategorija:1959. gadā dzimušie
Kategorija:Vašingtonas štatā dzimušie
Kategorija:Amerikāņu kinoaktieri
Kategorija:Zelta globusa balvas ieguvēji